અમદાવાદ શહેર ભાજપા કાર્યાલય ખાનપુર ખાતે લોકસભા ચૂંટણીના ભવ્ય વિજય બાદ પ્રધાનમંત્રી નરેન્દ્રભાઈ મોદી અને રાષ્ટ્રીય અધ્યક્ષ અમિતભાઈ શાહના સાદગીસભર રીતે યોજાયેલ અભિવાદન સમારોહમાં મુખ્યમંત્રી વિજયભાઈ રૂપાણીએ જણાવ્યું હતું કે, ગુજરાત માટે સૌભાગ્યની વાત છે ૩૫૦ થી વધુ બેઠકો સાથે પ્રચંડ વિજય મેળવ્યા બાદ પ્રધાનમંત્રી નરેન્દ્રભાઈ મોદીનો સૌ પ્રથમ જનતા અને કાર્યકર્તાઓનો અભિવાદન કાર્યક્રમ આજે અમદાવાદનાં આ જે. પી. ચોકમાં યોજાઈ રહ્યો છે.